Diari Oficial de la Generalitat Valenciana


Sumari del DOGV 7906, del 28-10-2016 (2016/8525)

RESOLUCIÓ de 26 d'octubre de 2016, de la Conselleria d'Educació, Investigació, Cultura i Esport, per la qual s'autoritza al centre privat de Formació Professional CEU San Pablo Castellón, de Castelló de la Plana, per a impartir un cicle formatiu en la modalitat de semipresencial o a distància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/8525


Data del document
:   26-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 26 d'octubre de 2016, de la Conselleria d'Educació, Investigació, Cultura i Esport, per la qual s'autoritza al centre privat de Formació Professional CEU San Pablo Castellón, de Castelló de la Plana, per a impartir un cicle formatiu en la modalitat de semipresencial o a distància. [2016/8525]  
1. L'expedient ha sigut iniciat a instància del representant de la titularitat del centre privat de Formació Professional, CEU San Pablo Castellón, Castelló de la Plana, codi de centre 25145906, que sol·licita autorització davant de la Direcció General de Centres i Personal Docent, per a impartir el següent cicle formatiu en la modalitat de semipresencial o a distància de la família professional Sanitat:  
- Emergències Sanitàries.  
2. La Direcció General de Formació Professional i Ensenyaments de Règim Especial va emetre, amb un informe previ de la Inspecció Educativa, proposta favorable a l'autorització del cicle en data 1 d'agost de 2016, amb els següents condicionants.  
2.1. Tenint en compte l'article 5 de l'Ordre de 4 de maig de 2009 i les modificacions realitzades en l'Ordre 78/2010, de 27 d'agost, en la disposició final segona, apartat 4.c:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X.  
Per a això, haurà de disposar d'un servidor (intern o extern al centre), que continga la plataforma Moodle, de tal forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
  
b) Amb l'objecte que el professorat puga realitzar correctament les seues tasques com a docents e-Learning, el centre haurà de comptar amb:  
- Equips informàtics dotats amb els elements maquinari i aplicacions programari (eXe Learning, Wink, cmaptools, etc).  
- Connexió a internet com a mínim de 4Mb, amb la finalitat de possibilitar la col·locació fluida dels materials didàctics en l'aula virtual.  
  
c) Línia telefònica dedicada exclusivament a les hores assignades a tutories individualitzades.  
d) A causa de les característiques de les tutories col·lectives, que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir amb les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
2.2. De conformitat amb l'article 11.b de l'Ordre de 4 de maig de 2009, de la Conselleria d'Educació, Formació i Ocupació, per la qual es regula l'autorització i l'organització dels ensenyaments de cicles formatius de Formació Professional Inicial en la modalitat semipresencial o a distància a centres privats de la Comunitat Valenciana (DOCV 17.06.2009), i la seua posterior modificació en l'Ordre 78/2010, de 27 d'agost en la disposició final segona (DOCV 03.09.2010), els materials didàctics hauran d'estar adaptats a aquesta modalitat d'ensenyament i en aquest sentit comptaran amb les característiques següents per a cada mòdul de què integren els cicles formatius:  
  
a) Guia de l'alumne amb la programació didàctica i la temporalització del mòdul corresponent.  
b) Hauran de facilitar la tutorització en línia d'aquests, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc.  
c) Disposaran d'una versió imprimible i igualment comptaran amb exercicis pràctics que es puguen realitzar i corregir via en línia.  
d) Comptaran amb activitats d'autoavaluació adaptades al contingut del mòdul.  
3. Basant-se en tot això, la Direcció General de Centres i Personal Docent, en data 14 de setembre de 2016, va elevar al conseller d'Educació, Investigació, Cultura i Esport la corresponent proposta de resolució.  
4. El centre compleix amb el requisit d'estar autoritzat i impartir el cicle formatiu en la modalitat presencial per a la qual sol·liciten autorització en la modalitat semipresencial o a distància.  
Vista la Llei Orgànica 8/1985, de 3 de juliol (BOE 04.07.1985), reguladora del Dret a l'Educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; l'Ordre de 4 de juliol de 2008 (DOCV 5818, 31.07.2008), de la Conselleria d'Educació, per la qual es regula l'organització dels ensenyaments dels cicles formatius de Formació Professional en la modalitat semipresencial o a distància a centres públics de la Comunitat Valenciana; l'Ordre de 4 de maig de 2009 i les modificacions realitzades en l'Ordre 78/2010, de 27 d'agost, de la Conselleria d'Educació, per la qual es regula l'autorització i l'organització dels ensenyaments de cicles formatius de Formació Professional Inicial en la modalitat semipresencial o a distància a centres privats de la Comunitat Valenciana (DOCV 6037, 17.06.2009).  
Vista la proposta del director general de Centres i Personal Docent, de data 14 de setembre de 2016, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 7/2015, de 29 de juny, del president de la Generalitat, pel qual determina les conselleries en què s'organitza l'administració de la Generalitat, i del Decret 155/2015, de 18 de setembre, del Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar al centre privat de formació Professional CEU San Pablo Castellón amb codi 40416553, situat en el polígon Ciutat del Transport II, carrer Grècia, núm. 31, de Castelló de la Plana, perquè impartisca la modalitat de semipresencial o a distància en:  
- Una unitat del primer curs del cicle formatiu de grau mitjà Emergències Sanitàries de la família professional de Sanitat en el curs 2016-2017.  
- Una unitat del primer curs del cicle formatiu de grau mitjà Emergències Sanitàries de la família professional de Sanitat en el curs 2017-2018.  
  
Segon  
Esta disposició tindrà efectes des de la data en què es dicta. No obstant això, els seus efectes acadèmics seran referits al curs escolar 2016-2017.  
  
Tercer  
Aquesta autorització donarà lloc a les inscripcions establides en l'Ordre de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, aquesta resolució esgota la via administrativa i contra aquesta es pot interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per a les persones interessades que no siguen objecte de notificació, els terminis començaran a comptar de l'endemà de ser publicada en el Diari Oficial de la Generalitat Valenciana.  
  
València, 26 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.